য়েক্নবগী সিয়রশিং য়োন্নবগী কাংলোনশিং অমসু থৌরাং মন্ত্রীমন্দলনা অয়াবা পীরে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা য়েক্নবগী সিয়রশিং য়োন্নবগী কাংলোনশিং অমসু থৌরাং অয়াবা পীরে। অকুপ্পা ৱারোল মখাগীশিং অসিনি: ইনেমী প্রোপর্তী এক্ত, ১৯৬৮, সেক্সন ৮এগী সব-সেক্সন ১গী মখাদা হোম এফিয়র্স মিনিস্ত্রী/কস্তদিয়ন ওফ ইনেমী প্রোপর্তী ওফ ইন্দিয়া (সি ই পি আই)গী মখুৎতা লৈরিবা য়েক্নবগী সিয়রশিং য়োনবদা ‘ইন প্রিন্সিপল’ ওইনা য়ারে। ইনেমী প্রোপর্তী এক্ত, ১৯৬৮, সেক্সন ৮এগী সব—সেক্সন ৭কী মখাদা দিপার্তমেন্ত ওফ ইনভেসমেন্ত এন্দ পব্লিক এসেৎ মেনেজমেন্তা সিয়রশিং য়োন্নবগী অয়াবা পীরে। iii. সিয়রশিং য়োনবদগী ফংলকপা শেনফমশিং অদ ফাইনান্স মিনিস্ত্রীগী মখাদা লৈবা সরকারগী একাউন্তা হাপচিনগনি। অকুপ্পশিং: কম্পেনী ৯৯৬গী সিয়রহোল্দর ২০,৩২৩গী সিয়র ৬,৫০,৭৫,৮৭৭ সি ই পি আইগী মখুৎতা লৈরি। কম্পেনী ৯৯৬ অসিগী মনুংদা কম্পেনী ৫৮৮ থবক তৌরি, মসিগী মনুংদা ১৩৯ লিস্তা য়াওরি অমসুং লেমহৌরিবশিংনা লিস্তা য়াওদ্রে। ফাইনান্স মিনিস্তর অমসুং রোন ত্রান্সপোর্ত এন্দ হায়ৱেজ অমসুং হোম মিনিস্তরনা চেয়রমেন ওইবা অলতরনেতিপ মেকানিজম (এ এম) অমনা হায়রিবা সিয়রশিং অসি য়োনবদা অয়াবা পীরে। সেক্রেতরী, দি আই পি এ এম, সেক্রেতরী এম ঐচ এ (দি ই এ, দি এল এ, কোরপোতরে এফিয়র্স মিনিস্ত্রী অমসুং সি ই পি আইগী মীহুৎশিং য়াওবা)না কো-চিয়র ওইবা অৱাংবা থাক্কী কমিতি অমনা এ এম অসি শৌগৎকনি অমসুং মিন সিয়রশিং য়োন্নবগী চাং, মমল, থৌরাংগী মতাংদা পাউতাক পীগনি। য়েক্নবগী সিয়রশিং য়োনবগী থবক হৌদ্রিঙৈদা, য়েক্নবগী সিয়রশিং য়োনবা অসিদা কোর্ত অমত্তগী, ত্রাইবুনেল নত্ত্রগা ৱায়েল অমা হেক্তা, কোর্ত অমগী ওর্দর অমা হেক্ত নত্ত্রগা ওথোরিতি অমগী মতম অদুদা চৎনবা লো অমগী মায়োক্তা লৈবা নত্তে অমসুং সরকারনা য়োনবা য়ারগনি হায়বা শক্তাকচে অদু সি ই পি আইনা পীগনি। লেংবা য়াবা য়েক্নবগী লন-থুম য়োন্নবা মার্চেন্ত বেঙ্করশি, লিগেল এদভাইজরিং অমসুং সেল্লিং ব্রোকরশিং দরদার ওইগনি, মখোয় অদু ওপন তেন্দতর/লিমিতেদ তেন্দরগী মখাদা দি আই পি এ এমনা হাপকনি। য়োনবগী থৌরাং অদু ইন্তর-মিনিস্তরিয়েল গ্রুপ (আই এম জি)না লমজিংগনি। ১৯৬৮গী এক্ত অসিগী মতুংইন্না, ‘য়েক্নবা’গী ৱাহন্থোক অসি মখাগী অসুম্না পীরি: দিফেন্স ও ইন্দিয়া এক্ত এন্দ রুলসকী মখাদা “ইনেমী” নত্ত্রগা “ইনেমী সবজেক্ত” নত্ত্রগা “ইনেমী ফার্ম” হায়বসি য়েক্নবা ওইবা মীওই অমা নত্ত্রগা লৈবাক অমা, য়েক্নবগী ফার্ম অমনি, মসিদা ভারতকী নাগরিক য়াওদে। ২০১৭দা শেমদোকপগী মতুংইন্না, এক্ত অসিনা হায়রি, “… মসিদা মীওই অদু লন-থুম ফংগদবা মীশক, ভারতকী নাগরিক ওইগেরা নত্ত্রগা ওইরোইরা নত্ত্রগা য়েক্নবা নত্তবা লৈবাক অমগী নাগরিক ওইরবসু নত্ত্রগা য়েক্নবা ওইরবসু …. মহাক্কী নেস্নেলিতী হোংখ্রবা মীওই অদুনি”। কান্নবা: ইনেমী প্রোপর্তী এক্ত, ১৯৬৮ চৎনবা হৌরবা মতুংদগী চহি কয়াগী তাদুনা লৈরক্লবা য়েক্নবগী সিয়রশিং ৱারেপ অসিনা শেন ওন্থোকপা ঙমহনগনি। ২০১৭দা শেমদোকপা অসিনা, আইনগী ওইনা য়েক্নবগী লন-থুমশিং য়োনবা য়াহল্লগনি। হৌজিক অয়াবা পীবদগী, য়েক্নবগী সিয়রশিং য়োন্নবগী ফ্রেমৱার্ক অমা শেম্লে। অচৌবা কান্নবা: ৱারেপ অসিনা চহি কয়াগী তাদুনা লৈরক্লবা য়েক্নবগী সিয়রশিং ৱারেপ অসিনা শেন ওন্থোকপা ঙমহনগনি। মসিদগী ফংলকপা শেনফম অদুনা চাউখৎ-থৌরাংগী অমসুং খুন্নাইগী য়াইফনবা থবকশিংদা শীজিন্নগনি। নুঙগীৱারোল: ইনেমী প্রোপর্তী এক্ত, ১৯৬৮না দিফেন্স ওফ ইন্দিয়া রুলস, ১৯৬২ অমসুং দিফেন্স ওফ ইন্দিয়া রুলস, ১৯৭১গী (২৭-০-১৯৯৭দগী চৎনবা হৌবা ) মখাদা সি ই পি আইনা য়েক্নবগী লন-থুম য়োন্নবগী শক্তি পীরি। ২০১৭দা এক্ত অসি শেমদোকপগী মতুংইন্না, সেক্সন ৮এগী মখাদা সি ই পি আইনা য়েক্নবগী লন-থুম য়োন্নবগী শক্তি পীরি। ইনেমী প্রোপর্তী (এমেন্দমেন্ত এন্দ ভেলিতেসন) এক্ত ,২০১৭দা য়াওরিবা এক্ত অসিগী প্রোবিসনশিংগী মতুংইন্না, এক্ত অসি চৎনবা হৌদ্রিঙৈ মমাংদা লৈরম্বা কোর্ত অমত্তগী, ত্রাইবুনেল নত্ত্রগা ৱায়েল অমা হেক্তা, কোর্ত অমগী ওর্দর অমা হেক্ত নত্ত্রগা ওথোরিতি অমগী মতম অদুদা চৎনবা লো অমগী মায়োক্তা লৈবা নত্তে, লৈবা-য়োনবগী থবক খুদিংমক অসি কেন্দ্র সরকারনা মাংজৌননা অয়াবা পীবগী মতুংইন্না পাংথোক্কদবনি। ইনেমী প্রোপর্তী এক্ত, ১৯৬৮গী সেক্সন ৮এগী সব-সেক্সন ৭গী এমেন্দমেন্ত মতুংইন্না, কস্তিয়ানগী মহুৎতা কেন্দ্র সরকারনা নত্ত্রগা মিনিস্ত্রী নত্ত্রগা দিপার্তমেন্তনা য়েক্নবগী লন-থুমশিং হকথেংননা য়োনবা য়াগনি।